CELEX: 62011TN0039
Language: mt
Date: 2011-01-24 00:00:00
Title: Kawża T-39/11: Rikors ippreżentat fl- 24 ta’ Jannar 2011 — Cargolux Airlines vs Il-Kummissjoni

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/26
            
         Rikors ippreżentat fl-24 ta’ Jannar 2011 — Cargolux Airlines vs Il-Kummissjoni
   (Kawża T-39/11)
   2011/C 80/51
   Lingwa tal-kawża: L-Ingliż
   
      Partijiet
   
   
      Rikorrenti: Cargolux Airlines International SA (Sandweiler, il-Lussemburgu) (rappreżentanti: J. Joshua, Barrister, u G. Goeteyn, Solicitor)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-Artikoli 1sa 4 fl-intier tagħhom jew parzjalment sa fejn jirrigwardaw lir-rikorrenti;
            
         
               —
            
            
               tannulla l-multa imposta fuq ir-rikorrenti fl-Artikolu 5;
            
         
               —
            
            
               sussidjarjament, sostanzjalment tnaqqas il-multa imposta skont il-ġurisdizzjoni illimitata tal-Qorti Ġenerali;
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Rikors għall-annullament tad-Deċiżjoni tal-Kummissjoni C(2010) 7694 finali, tad-9 ta’ Novembru 2010, fil-Każ COMP/39.258 — Trasport bl-ajru, sa fejn tikkonstata li r-rikorrenti kisret l-Artikolu 101 TFUE u l-Artikolu 53 tal-ftehim ŻEE billi kkoordinat ma’ trasportaturi oħrajn l-aġir tagħha fir-rigward tal-prezzijiet għas-servizzi ta’ trasport bl-ajru fir-rigward ta’ (i) ħlasijiet addizzjonali fuq il-fjuwil (ii) ħlasijiet addizzjonali fuq is-servizzi tas-sigurtà, u (iii) in-nuqqas ta’ ħlas ta’ kummissjonijiet fuq il-ħlasijiet addizzjonali.
   Insostenn tar-rikors tagħha ir-rikorrenti tinvoka ħames motivi:
   
               (1)
            
            
               L-ewwel motiv huwa bbażat fuq żball manifest ta’ evalwazzjoni peress li l-Kummissjoni b’mod żbaljat ikklassifikat l-aġir bħala restrizzjoni bl-għan u ma ppruvat l-ebda effett antikompetittiv. F’dan ir-rigward ir-rikorrenti tissottometti li:
               
                           —
                        
                        
                           l-eżistenza tal-kunċett ta’ restrizzjoni bl-għan ma jeżonerax lill-Kummissjoni mill-obbligu li twettaq evalwazzjoni, haġa li hija naqset li tagħmel;
                        
                     
                           —
                        
                        
                           id-deċiżjoni ma tinkludi l-ebda argument teoriku fir-rigward tal-inkonvenjenti, b’mod partikolari peress li l-allegazzjonijiet kollha dwar l-iffissar tar-rati bażiċi twaqqgħu.
                        
                     
         
               (2)
            
            
               It-tieni motiv huwa bbażat fuq ksur tar-rekwiżiti proċedurali sostanzjali, nuqqas ta’ motivazzjoni, ksur ta’ drittijiet tad-difiża u żball manifest ta’ evalwazzjoni, peress li l-Kummissjoni naqset li tidentifika bi speċifiċità suffiċjenti l-portata u l-parametri tal-aġir li allegatament jikkostitwixxi ksur uniku u kontinwu.
            
         
               (3)
            
            
               It-tielet motiv huwa bbażat fuq żball manifest ta’ evalwazzjoni peress li l-Kummissjoni naqset li tistabilixxi bażi ta’ provi ta’ min joqgħod fuqha insostenn tal-konklużjonijiet tagħha jew li tipprova, skont ir-rekwiżiti legali meħtieġa, l-fatti li fuqhom hija ssejjes il-konklużjonijiet tagħha. F’dan ir-rigward, ir-rikorrenti tissottometti li:
               
                           —
                        
                        
                           l-ebda wieħed mill-iżbalji fid-dikjarazzjoni tal-oġġezzjonijiet u li dak iż-żmien ġew ikkomunikati lill-Kummissjoni ma ġie ikkoreġut fid-deċiżjoni;
                        
                     
                           —
                        
                        
                           il-Kummissjoni abbużat mill-kunċett ta’ ksur uniku u kontinwu billi baqgħet tinsisti dwar il-possibbiltà li aġir kompletament innoċenti jifforma parti minn impriża illegali u użat il-klassifikazzjoni ta’ “akkordju dinji” bħala skuża biex iddaħħal provi li huma totalment di parte u irrilevanti.
                        
                     
         
               (4)
            
            
               Ir-raba’ motiv huwa bbażat fuq l-iżball ta’ liġi li l-Kummissjoni wettqet meta baljatament iddikjarat li kienet kompetenti fir-rigward tal-allegata koordinazzjoni antikompetittiva fir-rigward ta’ titjiriet minn ajruporti ta’ pajjiżi terzi lejn ajruporti li jinsabu fiż-ŻEE (“titjiriet lura”). Ir-rikorrenti ssostni li tali attivitajiet jaqgħu barra mill-kamp ta’ applikazzjoni territorjali tal-Artikolu 101 TFUE u l-Artikolu 53 tal-Ftehim ŻEE.
            
         
               (5)
            
            
               Il-ħames motiv, imressaq insostenn tat-talba għar-reviżjoni tal-multa taħt il-kompetenza illimitata tal-Qorti Ġenerali, huwa bbażat fuq żball manifest ta’ evalwazzjoni u ksur tal-prinċipju ta’ proporzjonalità. F’dan ir-rigward ir-rikorrenti tissottometti li:
               
                           —
                        
                        
                           il-Linji gwida dwar il-Multi tal-2006 ma humiex kompatibbli mar-rekwiżit tal-Artikolu 23(2) tar-Regolament Nru 1/2003 (1) li l-multa tiġi stabbilita fid-dawl tal-gravità u t-tul tal-ksur;
                        
                     
                           —
                        
                        
                           il-Kummissjoni issopravalutat b’mod grossolan il-gravità totali tal-allegat ksur. La l-livell perċentwali (16 % tal-valur tal-bejgħ), u lanqas l-ammont addizzjonali ma huma ġustifikati fil-każ preżenti;
                        
                     
                           —
                        
                        
                           fir-rigward tar-rikorrenti, il-Kummissjoni evalwat b’mod żbaljat it-tul tal-ksur, ċaħdet b’mod żbaljat iċ-ċirkustanzi attenwanti u naqset milli tieħu inkunsiderazzjoni ċ-ċirkustanzi kollha rilevanti, fosthom l-ekwità ġenerali tas-sanzjonijiet u s-sitwazzjoni ekonomika tar-rikorrenti.
                        
                     
         
      (1)  Regolament tal-Kunsill (KE) Nru 1/2003, tas-16 ta’ Diċembru 2002, dwar l-implimentazzjoni tar-regoli dwar il-kompetizzjoni stabbiliti fl-Artikoli 81 u 81 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205)